Diari Oficial de la Generalitat Valenciana


Sumari del DOGV 2736, del 26-04-1996 (1996/838050)

RESOLUCIÓ de 28 de març de 1996, del secretari general de la Conselleria de Sanitat i Consum, per la qual es dóna publicitat a l'acord de la Mesa Sectorial de Sanitat que fa referència als criteris de cessament de personal, per a executar l'Oferta d'Ocupació de 1994.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2736

Data del DOGV
:   26-04-1996

Secció del DOGV
:   ALTRES DISPOSICIONS

Número del document
:   1996/838050


Data del document
:   28-03-1996

Organisme emissor
:   Conselleria de Sanitat i Consum

Tipus de document
:   Resolució

Correcció d'errades

RESOLUCIó de 28 de març de 1996, del secretari general de la Conselleria de Sanitat i Consum, per la qual es dóna publicitat a l'acord de la Mesa Sectorial de Sanitat que fa referència als criteris de cessament de personal, per a executar l'Oferta d'Ocupació de 1994.   
En la reunió de la Mesa Sectorial de Sanitat amb data 17 de febrer de 1995, els sindicats i l'administració van fixar els criteris per al cessament de personal no definitiu per a executar l'Oferta d'Ocupació de 1994, fent referència i aclarint en la reunió de l'esmentada mesa sectorial amb data 14 de febrer de 1996.  
Amb tot això, fent ús de les atribucions conferides pel Decret 37/1994, de 21 de febrer, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat i Consum, dicta aquesta resolució transcrivint tot seguit els criteris establerts:  
«En primer lloc es produirà el cessament del personal en situació administrativa de reingrés provisional. La resolució del reingrés ha de ser anterior a la data de la convocatòria del concurs, d'aquesta manera queda garantit el compliment del Decret 118/1991, de selecció i provisió. Una vegada s'ha produït el cessament dels reingressats provisionals en cada centre de treball es produirà el cessament d el personal necessari per poder cobrir la resta de places, tot atenent a la situació de la plantilla amb data 15 de gener de 1995, en segon lloc cessaran el personal en comissió de serveis la plaça dels quals no tinga reserva i finalment es procedirà al cessament dels interins per ordre de major antiguitat, atenent a la data de l'últim contracte i en el cas d'igual antiguitat se cessarà a la persona de major edat».  
Contra aquesta resolució, i després de comunicar-lo a aquesta conselleria, es pot interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Segons el que estableix l'article 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37, 57.2 f i 58 de la Llei Reguladora de la Jurisdicció Contenciosa Administrativa, de 27 de desembre de 1956.  
València, 28 de març de 1996.- El secretari general de la Conselleria de Sanitat i Consum: Juan Oliver Chirivella.